**Peter, Sue & Marc** var en sveitsisk musikkgruppe fra Bern i Sveits. Gruppen besto av Peter Reber (født 1949) på vokal, piano og gitar; Sue Schell (født 1950 i New York) på vokal; og Marc Dietrich (født 1948) på vokal og gitar. Gruppen representerte Sveits i Eurovision Song Contest fire ganger, og på fire ulike språk: fransk, engelsk, tysk og italiensk.

Bakgrunn
--------

Trioen ble dannet i 1968, og de deltok første gang i Eurovision Song Contest i 1971 med den franskspråklige «Les illusions de nos vingt ans» (*Illusjonene av tyveårene våre*), der de endte på tolvteplass blant 18 deltakere. I 1976 deltok de på nytt med engelskspråklige «Djambo, Djambo» som endte på fjerdeplass. I 1979 sang de på tysk med «Trödler und Co» og endte på tiendeplass. Den siste deltakelsen kom i 1981 med «Io senza te» (*Jeg uten deg*) som endte på fjerdeplass av 20 deltakere. 

Gruppen hadde stor suksess i 1970-årene og solgte over 2 milioner plater bare i Sveits. De holdt også konserter i en rekke land, blant annet i Tyskland, Østerrike og Japan. Den største hiten var «Cindy» i 1976, og i 2006 fikk «Birds of Paradise» stor oppmerksomhet i Slovakia, da sangen ble brukt i forbindelse med begravelsen til 42 soldater som omkom i en flyulykke. Sangen ble også fremført av den russiske sangeren Dmitrij Selivanov i 1987 og utgitt tre år senere. 

I tillegg til de fire Eurovision-deltakelsene, deltok trioen en rekke ganger i den sveitsiske nasjonale finalen, blant annet i 1973, 1974 og 1975. De deltok også i den tyske finalen i 1978, der de ble nummer tre med «Charlie Chaplin».

Dessuten var Peter Reber låtskriver av «Swiss Lady» i Eurovision Song Contest 1977.

Referanser
----------

1. ↑  «Peter, Sue & Marc discography». *RateYourMusic*. Besøkt 7. april 2019.
2. ↑  «Eurovision Switzerland: A new musical with the hits of Peter, Sue & Marc - ESCToday.com». *Eurovision News, Polls and Information by ESCToday* **(engelsk)**. 15. april 2015. Besøkt 7. april 2019.
3. ↑  «Peter, Sue & Marc». *Discogs* **(engelsk)**. Besøkt 7. april 2019.
4. ↑  sewwo (6. januar 2007). «Martina Schindlerova - Birds of Paradise». Besøkt 7. april 2019.
5. ↑  «Slovakian Antonov An-24 crash investigation starts». *Flightglobal.com* **(engelsk)**. 20. januar 2006. Besøkt 7. april 2019.
6. ↑  «GERMAN NATIONAL FINAL 1978». *natfinals.50webs.com*. Besøkt 7. april 2019.

Eksterne lenker
---------------

* (en) Peter, Sue & Marc – kategori av bilder, video eller lyd på Commons Rediger på Wikidata
* (en) Peter, Sue & Marc på Discogs Rediger på Wikidata

* (en) Peter, Sue & Marc på MusicBrainz Rediger på Wikidata

| Utmerkelser og prestasjoner |
| --- |
| Forgjenger:**Henri Dès med «Retour»** | **Sveits i Eurovision Song Contest**(1971) | Etterfølger:**Véronique Müller med «C'est la chanson de mon amour»** |
| Forgjenger:**Simone Drexel med «Mikado»** | **Sveits i Eurovision Song Contest**(1976) | Etterfølger:**Pepe Lienhard Band med «Swiss Lady»** |
| Forgjenger:**Carole Vinci med «Vivre»** | **Sveits i Eurovision Song Contest**(1979 med Pfuri, Gorps og Kniri) | Etterfølger:**Paola med «Cinéma»** |
| Forgjenger:**Paola med «Cinéma»** | **Sveits i Eurovision Song Contest**(1981) | Etterfølger:**Arlette Zola med «Amour on t'aime»** |

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** MusicBrainz **·** Discogs
 |